
Nicolae robu

REFERAT

privind completarea HCLMT nr. 89/14.03.2017 privind înfiinţarea Autorităţii Urbane la nivelul Municipiului Timişoara
Prin Hotărârea Consiliului Local nr. 89/14.03.2017 s-a aprobat înfiinţarea Autorităţii Urbane la nivelul Primăriei Municipiului Timişoara, cu rol de organism intermediar de nivel secundar în sistemul de management şi control al POR2014-2020, conform art. 7 din Regulamentul FEDR nr. 1301/2013.
Autoritatea Urbană astfel constituită va funcţiona în temeiul unui acord de delegare de atribuţii încheiat între Autoritatea de Management pentru POR şi Municipiul Timişoara şi va avea în componenţa sa un număr de cinci membri din cadrul Primăriei Municipiului Timişoara sau ale instituţiilor publice din subordine, desemnaţi prin Dispoziţie a Primarului Municipiului Timişoara.         
Autoritatea Urbană va prioritiza şi selecta proiectele  aferente Strategiei Integrate de Dezvoltare Urbană - SIDU (inclusiv din Planul de Mobilitate Urbană Durabilă - PMUD) a Municipiului Timişoara, finanţabile în perioada 2014-2020 prin intermediul Axei prioritare 4 a POR 2014-2020, în baza unei metodologii şi a unor criterii de selecţie, elaborate de către Autoritatea de Management pentru POR şi aprobate de către Comitetul de Monitorizare al Programului Operaţional Regional 2014-2020, precum şi a unei proceduri specifice. 
Conform Acordului de delegare elaborat de către MDRAP, în vederea desemnării structurii Autorităţii Urbane ca Organism Intermediar de nivel II pentru POR, Municipiul Timişoara va transmite AMPOR, în termen de 15 zile calendaristice de la data semnării Acordului de delegare, dar nu mai târziu de data de 14 aprilie 2017,  hotărârea Consiliului Local pentru înființarea la nivelul municipiului Timişoara a Autorității Urbane, având ca anexă Regulamentul de organizare şi funcţionare a Autorităţii Urbane, precum și orice modificări ce survin asupra acestora, pe parcursul valabilităţii Acordului, dacă modificările sunt de natură să afecteze drepturile și obligațiile părților.
Având în vedere cele expuse mai sus şi luând în considerare cerinţa MDRAP ca Regulamentul de organizare şi funcţionare a Autorităţii Urbane să fie anexă a HCL-ul de înfiinţare a Autorităţii Urbane,
Propunem

· Completarea Art. 2 al HCLMT nr. 89/14.03.2017 privind înfiinţarea Autorităţii Urbane la nivelul Municipiului Timişoara  care va avea următorul conţinut:

“Art. 2 (1) Autoritatea Urbană, constituită potrivit Art.1, va funcţiona în temeiul unui Acord de delegare de atribuţii încheiat între Autoritatea de Management pentru POR şi Municipiul Timişoara, precum şi a unui Regulament de Organizare şi Funcţionare a Autorităţii Urbane, conform Anexei 1, care va face parte integrantă din prezenta hotărâre.

(2) Autoritatea Urbană va avea în componenţa sa un număr de cinci membri din cadrul Primăriei Municipiului Timişoara sau ale instituţiilor publice din subordine, desemnaţi prin Dispoziţie a Primarului Municipiului Timişoara.
· Restul articolelor din Hotărârea Consiliului Local nr. 89/14.03.2017 rămân nemodificate.
Pt. Director Direcţia Dezvoltare


                 
  Director Direcţia Tehnică 

Magdalena Nicoară



    

  Culiţă Chiş




Pt. Şef Serviciu Generare şi Management Proiecte







Gabriel Popa







                                  

Serviciul Generare şi Management Proiecte




 

Daniela Ghinea

          

 Întocmit,

 Maria Pantić-Telbis  



        

                                                                                                                                                                                                                                                                                                                                                              Serviciul Juridic,

                                                                       Cons. jur. Daniela Ştefan
2



  Cod  FO 53-01,ver.3

